Vaderskapverlof: Wat is my regte? - Jy en die RegJy en die Reg
Tuis › Artikels › Arbeidsreg › Vaderskapverlof: Wat is my regte?
Vaderskapverlof: Wat is my regte?
Deur Mariëtte Redelinghuys
Daar is goeie nuus vir werkende vaders. Die President het op 23 November 2018 wetswysigings aangekondig wat onder andere bepaal dat daar voortaan voorsiening gemaak sal word vir vaderskapverlof van 10 dae by die geboorte van ʼn kind. Die wysigings aan vaderskapverlof maak ook voorsiening vir aannemingsverlof vir een van die ouers van ʼn aangenome kind onder die ouderdom van twee jaar, asook surrogaatverlof met verhoogde werkloosheidsversekerings- en kraamvoordele.
Hoe het dit vroeër gewerk?
ʼn Werknemer wat normaalweg nie vir kraamverlof sou kwalifiseer nie, sal dus nou in hierdie voordele kan geniet. Voor die inwerkingtrede van hierdie wysigings was vaders geregtig op drie dae gesinsverantwoordelikheidsverlof, en enige verdere verloftoekenning was deur maatskappybeleid of die diskresie van bestuur bepaal.
Die minimum vereiste van vaderskapverlof, soos in die wysigings uiteengesit, is 10 dae onbetaalde verlof. Tydens hierdie 10-daetydperk sal vergoeding van die Werkloosheidsversekeringsfonds geëis kan word. Dit sal dus nie die werkgewer se verantwoordelikheid wees om vaderskapverlof te betaal nie.
Wat moet my werkgewer doen om die nuwe wetswysigings te implementeer?
Dienskontrakte sal gewysig moet word om vir vaderskapverlof en ook die ander vorms van ouerskapverlof wat nou deur wetgewing gedek word, voorsiening te maak. ʼn Nuwe verlofbeleid sal ook die lig moet sien.
Wat moet ek doen om vaderskapverlof te eis?
Daar sal van die jou verwag word om so gou as wat redelik moontlik is jou werkgewer te laat weet wat die aanvangsdatum van die verlof sal wees en ook wanneer diens hervat sal word. Werkgewers behoort hul verlofvorms aan te pas om aan wetgewing te voldoen. Werkloosheidsvergoeding kan vir die tydperk geëis word.
Kan vaderskapverlof geweier word?
Vaderskapverlof is ʼn werknemer se reg in terme van die wetswysigings en dus kan dit nie redelikerwys geweier word nie. Daar word egter aangeraai dat daar genoegsame kennisgewing aan die werkgewer verskaf word. Sodra die werknemer dus die bevallingsdatum het, kan die werkgewer in kennis gestel word.
Waar eis ek die vaderskapverlofvergoeding?
U sal die die Departement van Arbeid kan nader om met die toepaslike dokumentasie van die Werklooshiedsversekeringsfonds te eis.
Wanneer tree die wetswysiging ten opsigte van vaderskapverlof in werking?
Die wysigingswet het op 1 Januarie 2019 in werking getree.
Hoe gemaak met verlore aandelesertifikate?
Maandag | 21 Januarie | 2019
Bietjie perspektief oor die vasstelling van borg
Wat die Wet op die Nasionale Minimum Loon behels